Lemayar

Lemayar tauka embayar tauka lipan nya artropod ti makai dagin jelu bukai ti masuk dalam kelas Chilopoda (jaku Gerika Kuno , kheilos, "bibir", enggau penambah Neo-Latin , "kaki", nerangka forcipules) ari subfilum Myriapoda, raban artropoda ti nyengkaum lipan enggau jelu bukai ti bekaki mayuh. Lemayar nya jelu ti bebagi panjai (metamerik) enggau sepasang kaki ba tiap bengkah tubuh. Semua lemayar bisi rachun lalu ulih ngasuh pedis sengat, nguntik rachun sida nengah perengka tubuh ti baka penyepit ti dikelala enggau nama forcipules tauka toxicognaths, ti kebendar iya kaki ti diubah nganti taring.

Lemayar mayuh karnivor generalis, ngasu ngiga mayuh macham utai ti ulih dikuasa. Sida ngembuan kandang endur ti luas, ti ulih ditemu ba habitat terestrial ari kampung ujan tropika nyentuk ngagai padang pasir. Dalam habitat tu, lemayar begunaka mikrohabitat ti lembap laban sida nadai kutikula bedian indu utai enggau araknid, ngujungka sida jampat lenyau ai. Berindik ari nya, sida nyeliahka panchar mata panas terus enggau chara diau ba baruh penutup tauka regas maya malam hari.